text: PROJECTES – FaPaC
  PROJECTEScorolari2019-12-09T14:05:54+01:00
  La FaPaC participa i desenvolupa diversos projectes d'abast nacional i internacional a través dels quals despleguem a diferents territoris i per canals diversos un seguit d'iniciatives que ens permeten posar en pràctica els valors que ens representen.
  Alguns dels projectes en els que participem actualment són:
  Mercè Cama2019-12-09T14:06:37+01:00
  Cinegènere és un projecte de sensibilització i prevenció de la LGTBifòbia en el que es treballa mitjançant un cinefòrum. El projecte es constitueix en deu sessions que tindran lloc en diverses àrees territorials on la FaPaC té presència amb l'objectiu d'estendre el debat i la reflexió al llarg del territori.
  A cada sessió es reprodueix la pel·lícula Carmen y Lola, un film centrat en la relació afectiva entre dues noies. Posteriorment a la visualització d'aquesta pel·lícula, es planteja un debat enfocat a la revisió de les pràctiques i conductes homòfobes imperant a la societat.
  Amb aquests tallers es pretén generar la reflexió sobre la realitat i el dia a dia LGTB en els diversos entorns educatius.
  Aquest projecte té per objectiu la dinamització del territori i el foment de la participació en les zones rurals. Des de la FaPaC fa anys que es treballa amb la realitat de l'Escola Rural per tal de conèixer i mostrar les característiques de l'escola rural i donar una resposta dinàmica a les realitats de cada territori. Mitjançant la creació d'espais de debat i xarxa, es fomenta l'interès i el compromís en les realitats rurals.
  Un dels objectius del curs 2019-2020 és la realització de dues jornades de l'escola rural en les que es vol fer partícip als diversos actors educatius de cada territori. Aquest any es treballarà, concretament, amb els territoris de Terres de l'Ebre i Lleida Pirineus.
  corolari2019-09-25T20:14:31+02:00
  Aquest projecte té per objectiu promoure la creació de comissions mixtes de gènere als centres educatius de Catalunya per a que posteriorment elaborin un protocol de gènere per cada centre. Això es durà a terme mitjançant un procés de debat i intercanvi d'experiències. Al mateix temps, el projecte es proposa sensibilitzar en l'educació amb perspectiva feminista i en els drets de persones LGTBI.
  Actualment el projecte, s'ha posat en marxa i promou les comissions mixtes als centres educatius del barri de Gràcia. Es tracta d'un pla pilot que marcarà el full de ruta de com crear una comissió mixta sobre perspectiva de gènere des de l'AMPA/AFA i així poder-ho fer extensiu arreu del territori.
  corolari2019-09-25T20:12:07+02:00
  Aquest projecte contempla una diagnosi socioeducativa de les AMPA/AFA implicades, un treball d'acompanyament associatiu de les AMPA/AFA del districte per a que esdevinguin entitats fortes amb capacitat per treballar per la cohesió social i, per tant, millorin la convivència d'aquests barris des de la base.
  Aquest projecte té per objectiu posar a l'abast de tota la comunitat educativa un recurs normatiu en educació inclusiva des d'una perspectiva transversal, entenent que el Dret humà a l'educació s'ha de garantir en condicions d'igualtat i equitat, adaptant-se a les necessitats i capacitats de la diversitat de l'alumnat, independentment del seu origen, ètnia, gènere, religió o qualsevol altra circumstància personal o social.
  L'eix vertebrador del projecte és el desenvolupament i posada en marxa d'un curs en línia sobre educació inclusiva impulsat per la FaPaC. En aquest curs estan implicades persones, universitats i entitats que treballen l'educació inclusiva des d'una perspectiva transversal.
  El curs estarà disponible al llarg del 2020 per a totes aquelles persones que vulguin transformar l'educació en realment inclusiva i en qualsevol context educatiu (aula, activitats de l'AMPA, lleure, entorn social…). És posarà a disposició de l'alumnat recursos, materials innovadors i la possibilitat de realitzar projectes educatius inclusius.